ET Euroopa Liidu Teataja C 3/9

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2006/C 3/05)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOKKUVÕTE

NÕUKOGU MÄÄRUS (EMÜ) nr 2081/92

“GERAARDSBERGSE MATTENTAART”

EÜ nr: BE/00288/7.4.2003

KPN ( ) KGT ( )

Käesolev kokkuvõte on koostatud üksnes teavitamise eesmärgil. Eelkõige asjaomaste kaitstud päritolunimetuste või kaitstud geograafiliste tähistega seotud tootjate kohta põhjalikuma teabe saamiseks soovitame tutvuda tehnospetsifikaadi täisversiooniga liikmesriigis või pöörduda Euroopa Komisjoni pädevate talituste poole. (1)

1. Liikmesriigi pädev asutus

Nimi: Administratie Land- en Tuinbouw, ministerie van de Vlaamse Gemeenschap Aadress: Leuvenseplein 4, B-1000 Brussel Tel.: (32-2) 553 63 41 Faks: (32-2) 553 63 50 E-mail: —

2. Taotlejate rühm

Nimi: Broederschap van de Geraardsbergse Mattentaart Aadress: Schillebeekstraat 85, B-9500 Geraardsbergen Tel.: (32-2) 054 41 41 72 Faks: (32-2) 054 41 41 72

Liikmed: tootjad/töötlejad (X) muud ( )

3. Toote liik:

Klass 2.4 — Saiakesed ja pirukad, küpsised, koogid ja muud valikpagaritooted ja kondiitritooted

4. Tehnospetsifikaat

(artikli 4 lõikes 2 sätestatud nõuete kokkuvõte)

4.1. Nimetus:

Geraardsbergse mattentaart

4.2. Kirjeldus: “Mattentaart” on väikesed 8—10 cm läbimõõduga koogikesed. Neid valmistatakse kihilisest taignast, mis täidetakse “matten”-pastaga [kohupiimamass], mis on pruuni värvi ning kaetud tumepruuni koorikuga.

4.3. Geograafiline piirkond: Tootmispiirkond koosneb Geraardsbergeni linnast (mis hõlmab lisaks Geraardsbergeni keskusele ka järgmisi piirkondi: Goeferdinge, Grimminge, Idegem, Moerbeke, Nederboelare, Nieuwenhove, Onkerzele, Ophasselt, Overboelare, Schendelbeke, Smeerebbe-Vloerzegem, Viane, Waarbeke, Zandbergen ja Zarlardinge) ning naaberhaldusüksusest Lierdest (kuhu kuuluvad Deftinge, Hemelveerdegem, Sint-Maria-Lierde ja Sint-Martens-Lierde).

4.4. Päritolutõend: “Mattenit” toodetakse eespool kirjeldatud geograafilises piirkonnas paiknevates talumajapidamistes. Talumajapidamised on registreeritud registris, mida haldab Broederschap. Registreerimiskannete ja registrisse tehtud muudatuste ärakirjad saadetakse asjaomasele kontrolliasutusele. “Matten” on talumajapidamises toodetud piimasaadus, mis peab vastama 10. jaanuari 2001. aasta kuningliku dekreediga kehtestatud nõuetele, mille kohaselt peab “matteni” tootmiseks kasutatud piim pärinema samast talumajapidamisest, kus “mattenit” valmistatakse. Ühtlasi peavad nimetatud talumajapidamised vastama HACCP standarditele. Talupidajad müüvad kooke otse pagariäridele.

Geraardsbergse mattentaart pagariärid on registreeritud teises registris, mida haldab samuti Broederschap. Ka selle registri puhul saadetakse registreerimiskannete ja registrisse tehtud muudatuste ärakirjad asjaomasele kontrolliasutusele. Pagariärid ostavad kooke otse registreeritud talumajapidamistelt ning registreerivad kõik oma ostud.

Viimane müüja on alati võimeline tõestama, et Geraardsbergse mattentaart on saadud registreeritud pagariärist.

4.5. Tootmismeetod: Tootmismeetod peab täielikult vastama tootekirjeldusele. “Mattenit” valmistatakse värskest toorpiimast ja talumajapidamises toodetud petipiimast, millele lisatakse mõnikord veidi äädikat. Toorpiim peab pärinema nimetatud geograafilise piirkonna talumajapidamistest. “Matten” tuleb valmistada talumajapidamistes. Geraardsbergse mattentaart koosneb peeneteralisest “mattenist”, munadest ja suhkrust, millele lisatakse vahel mandliekstrakti, ning kihilisest taignast. Geraardsbergse mattentaart'i võivad valmistada üksnes pagariärid, mis paiknevad eespool mainitud geograafilises piirkonnas.

Vaid tegelik küpsetamine võib toimuda ka väljaspool mainitud geograafilist piirkonda: valmis tehtud, kuid küpsetamata sügavkülmutatud Geraardsbergse mattentaart'id võib saata ka väljaspool geograafilist piirkonda asuvatesse pagariäridesse või spetsialiseeritud kauplustesse, kus neid tuleb küpsetada toidu valmistamiseks mõeldud ahjudes.

4.6. Seos piirkonnaga: Geraardsbergse mattentaart võib olla uhke oma sajanditepikkusele ajaloole ja valmistamistraditsioonile.

Nagu vanadelt arvetelt näha, valmistati nimetatud piirkonnas “mattenist” kooke juba 17. sajandil.

Geraardsbergse mattentaart'i kuulsusele ja reputatsioonile viitavad muu hulgas ka järgmised faktid:

1966. aastal püüdis Geraardsbergse mattentaart pilku Brüsseli linna korraldatud piirkondlike toodete näitusel ja väljamüügil.

Alates 1980. aastast on Broederschap van de Geraardsbergse Mattentaart igal aastal tähistanud Geraardsbergeni turuplatsil mattentaart'i päeva. Üles seatakse terviklik pagaritöökoja sisseseade ning kõik Broederschapi liikmed näitavad, kuidas valmistatakse Geraardsbergse mattentaart'i.

1985. aastal andis Belgia Postiteenistus välja margi, millel kujutati nimetatud toodet allkirjaga Broederschap Geraardsbergse Mattetaarten. Tegemist oli Belgia esimese margiga, millel kujutati teatud piirkonnast pärit toodet. Tohutu huvi väljastatud margi vastu viitab sündmuse erakordsusele. Kokku trükiti 3,2 miljonit marki ning kahe päevaga müüdi ainuüksi Geraardsbergenis neist 40 000.

2001. aastal andis “Guinessi rekordite raamat”Broederschap van de Geraardsbergse Mattentaart'ile sertifikaadi maailma kõige suurema mattentaart'i valmistamise kohta.

Broederschap van de Geraardsbergse Mattentaart mestib prantsuse Confrérie de Pithivier' ja Confrérie Champagne de Sézanne'iga.

4.7. Kontrollasutus:

Nimi: Federale Overheidsdienst Economie, K.M.O., Middenstand en Energie Afdeling Gespecialiseerde Diensten, Sectie A Controles Uitgaven EOGFL en Marktordening Aadress: WTC III, Simon Bolivarlaan 30, B-1000 Brussel Tel.: (32-2) 208 40 40 Faks: (32-2) 208 39 75

4.8. Märgistus: Märgistus peab sisaldama nii toote nimetust “Geraardsbergse mattentaart” kui ka sõnu “Kaitstud geograafiline tähis”.

4.9. Siseriiklikud nõuded: Asjaomastest siseriiklikest ja ühenduse õigusaktidest tulenevad nõuded.

(1) Euroopa Komisjon — põllumajanduse peadirektoraat — põllumajandustoodete kvaliteedipoliitika osakond — B-1049, Brüssel.